Kornelja de Ljobregatas
Kornelja de Ljobregatas (kat. Cornellà de Llobregat, isp. Cornellá de Llobregat) – miestas Ispanijoje, Katalonijoje, Barselonos aglomeracijoje, į pietvakarius nuo Barselonos centro, Ljobregato žemupio kairiajame krante. Plentų ir geležinkelių mazgas, keli tiltai per Ljobregato upę. Sujungtas su Barselona metro-traukinių sistema. Mašinų ir įrengimų gamybos, chemijos, tekstilės pramonė. Yra gotikinė XIII a. pilis, XIX a. Merkadero rūmai (muziejus) su Mirandos bokštu-observatorija, XX a. pr. vandentiekio statiniai (dabar vandens muziejus), 1940 m. Šv. Marijos bažnyčia.